BMK-84
Badminton Motions Klubben af 1984 - forkortet BMK-84 - er del af badmintonmiljøet i Svanemøllehallen på Østerbro i København, hvor motionister fra letøvede til  meget rutinerede spiller primært i double.

I BMK-84 spilles ikke med fast makker, men – fordi der ikke hersker mødepligt - i varierende sammensætninger med de medlemmer, der møder op.

Udover badminton har BMK-84 sociale sammenkomster; generalforsamling, julefrokost og sommerfest.

Svanemøllehallen, der er bygget i 1906 som sporvognsremise med hele 15 spor, huser siden 1975 sportsaktiviteter som tennis, squash, håndbold, indendørs fodbold. Navnlig efter sin ombygning i 2007 er Svanemøllehallen med nye gulve, neutrale farver og frihøjde attraktiv også for badmintonspillere. Se Københavns Kommunes fortegnelse over tilknyttede sportsklubber og foreninger her.

BMK-84 har hjemmesiden Bmk84.dk samt YouTube, hvor medlemmer ses i aktion. 

Foreningen må ikke forveksles med en identisk navngiven badmintonklub BMK-84 i Ekenäs, Finland.